ಮುರಸಕಿ ಶಿಕಿಬು

## ಮುರಸಕಿ ಶಿಕಿಬು
ಮುರಾಸಾಕಿ ಶಿಕಿಬು ಒರಿ ಜಪಾನಿನ ಕಾದಂಬರಿಕಾರೆ, ಕವಿ ಬೊಕ್ಕ ಹೆಯಾನ್ ಕಾಲೊಡು ಇಂಪೀರಿಯಲ್ ಕೋರ್ಟ್ ಡ್ ಲೇಡಿ-ಇನ್-ವೇಟಿಂಗ್ ಆದಿತ್ತೆರ್. ಸುಮಾರ್ ೧೦೦೦ ಬೊಕ್ಕ ೧೦೧೨ ದ ನಡುಟು ಜಪಾನೀಸ್ ಭಾಷೆಡ್ ಬರೆಯಿನ ಜಗತ್ತ್ ದ ಸುರುತ ಕಾದಂಬರಿಲೆಡ್ ಒಂಜಿ ಪಂಡ್ದ್ ವ್ಯಾಪಕವಾದ್ ಪರಿಗಣಿಸಲ್ಪಡುನ ದಿ ಟೇಲ್ ಆಫ್ ಜೆಂಜಿ ದ ಲೇಖಕಿ ಪಂಡ್ದ್ ಆರ್ ಪುದರ್ ಪಡೆಯೆರ್. ಮುರಾಸಾಕಿ ಶಿಕಿಬು ಪನ್ಪಿನವು ಒಂಜಿ ವರ್ಣನಾತ್ಮಕ ಪುದರ್; ಆಂಡ ಅಲೆನ್ 1007 ಕೋರ್ಟ್ ಡೈರಿಡ್ ಒರಿ ಇಂಪೀರಿಯಲ್ ಲೇಡಿ-ಇನ್-ವೇಟಿಂಗ್ ಪಂಡ್ದ್ ಉಲ್ಲೇಖ ಮಲ್ತಿನ ಫುಜಿವಾರಾ ನೋ ಕಾರುಕೊ ಆದಿತ್ತೆರ್.
## ಬಾಲ್ಯ
ಮುರಾಸಾಕಿ ಶಿಕಿಬು ಪುಟ್ಟುವೆರ್ ಸಿ.973 ಡ್ ಜಪಾನ್ ದ ಹೀಯಾನ್-ಕ್ಯೋಡ್, ಫುಜಿವಾರಾ ನೋ ಯೋಶಿಫುಸಾ ಡ್ದ್ ಬತ್ತಿನ ಉತ್ತರ ಫುಜಿವಾರಾ ಕುಲೊಗು ಸೇರ್ದೆರ್, ಉಂದು ಸುರುತ 9ನೆ ಶತಮಾನೊದ ಫುಜಿವಾರಾ ರೀಜೆಂಟ್. ಫುಜಿವಾರಾ ಕುಲೊ 11ನೆ ಶತಮಾನೊದ ಅಂತ್ಯೊಗು ಮುಟ್ಟ ಅಕ್ಲೆನ ಮಗೆಲೆನ್ ಸಾಮ್ರಾಜ್ಯಶಾಹಿ ಕುಟುಂಬೊಗು ಮದಿಮೆ ಮಲ್ಪುನ ಮೂಲಕ ಬೊಕ್ಕ ರೀಜೆನ್ಸಿಲೆನ್ ಬಳಕೆ ಮಲ್ಪುನ ಮೂಲಕ ನ್ಯಾಯಾಲಯದ ರಾಜಕೀಯೊಡು ಆಳ್ವಿಕೆ ಮಲ್ತೆರ್. ೧೦ನೆ ಶತಮಾನೊದ ಉತ್ತರಾರ್ಧೊಡು ಬೊಕ್ಕ ೧೧ನೆ ಶತಮಾನೊದ ಸುರುಟು, ಫುಜಿವಾರ ನೋ ಮಿಚಿನಾಗಾ, ಮಿಡೊ ಕಂಪಕು ಪನ್ಪಿನಕುಲು, ತನ್ನ ನಾಲ್ ಪೊಣ್ಣುಲೆನ್ ಚಕ್ರವರ್ತಿಲೆನೊಟ್ಟುಗು ಮದಿಮೆ ಮಲ್ತೆರ್.ಅಯಿಟ್ ಅಭೂತಪೂರ್ವ ಅಧಿಕಾರೊನು ಕೊರ್ತೆರ್. ಮುರಾಸಾಕಿನ ಮಲ್ಲ ಅಜ್ಜೆರ್, ಫುಜಿವಾರಾ ನೋ ಕನೆಸುಕೆ, ಶ್ರೀಮಂತೆರೆನ ಮುಖ್ಯ ಶ್ರೇಣಿಡ್ ಇತ್ತೆರ್, ಆಂಡ ಅರೆನ ಕುಟುಂಬದ ಶಾಖೆ ಕ್ರಮೇಣ ಅಧಿಕಾರೊನು ಕಳೆವೊಂದಿತ್ತೆ ಬೊಕ್ಕ ಮುರಾಸಾಕಿನ ಪುಟ್ಟುನ ಪೊರ್ತುಗು ಹೆಯಾನ್ ಶ್ರೀಮಂತೆರೆನ ಮಧ್ಯಮ ಬೊಕ್ಕ ಕೆಳಮಟ್ಟೊಡು ಇತ್ತೆರ್—ಪ್ರಾಂತೀಯ ರಾಜ್ಯಪಾಲೆರೆನ ಮಟ್ಟೊಡು. ಕುಲೀನೆರೆನ ಕೆಳಮಟ್ಟೊದ ಶ್ರೇಣಿಲು ಸಾಮಾನ್ಯವಾದ್ ನ್ಯಾಯಾಲಯೊಡ್ದ್ ಅಪೇಕ್ಷಣೀಯ ಸ್ಥಾನೊಲೆಗ್ ದೂರೊಡು ಇತ್ತೆರ್ ಪ್ರಾಂತ್ಯೊಲೆಡ್, ಕ್ಯೋಟೊಡು ಕೇಂದ್ರೀಕೃತ ಅಧಿಕಾರೊಡ್ದ್ ಬೊಕ್ಕ ನ್ಯಾಯಾಲಯೊಡ್ದ್ ಗಡಿಪಾರ್ ಮಲ್ತೆರ್.
## ಮದಿಮೆ
ಶ್ರೀಮಂತ ಹೆಯಾನ್ ಪೊಣ್ಣುಲು ನಿರ್ಬಂಧಿತ ಬೊಕ್ಕ ಏಕಾಂತ ಜೀವನ ಮಲ್ತೊಂದಿತ್ತೆರ್, ಅಕುಲು ನಿಕಟ ಸಂಬಂಧಿಲು ಅತ್ತಂಡ ಇಲ್ಲದ ಸದಸ್ಯೆರ್ ಆನಗ ಮಾತ್ರ ಪುರುಷೆರೆನೊಟ್ಟುಗು ಪಾತೆರೊಡಾಪುಂಡು. ಮುರಾಸಾಕಿನ ಆತ್ಮಚರಿತ್ರೆದ ಕಾವ್ಯೊಡು ತೋಜುನಂಚಿನ ಆರ್ ಪೊಣ್ಣುಲೆನೊಟ್ಟುಗು ಸಾಮಾಜಿಕವಾದ್ ಇತ್ತೆರ್ ಆಂಡ ಅರೆನ ಅಪ್ಪೆ ಬೊಕ್ಕ ಅಣ್ಣೆ ಬುಡ್ದು ಬೇತೆ ಪುರುಷೆರೆನೊಟ್ಟುಗು ಸೀಮಿತ ಸಂಪರ್ಕೊಡು ಇತ್ತೆರ್; ಆರ್ ಮಸ್ತ್ ಸರ್ತಿ ಪೊಣ್ಣುಲೆನೊಟ್ಟುಗು ಕಬಿತೆನ್ ವಿನಿಮಯ ಮಲ್ತೊಂದಿತ್ತೆರ್ ಆಂಡ ಪುರುಷೆರೆನೊಟ್ಟುಗು ಏಪಲಾ ಅತ್ತ್.ಆಂಡಲಾ, ಅಲೆನ ಸ್ಥಾನಮಾನೊದ ಬಹುತೇಕ ಶ್ರೀಮಂತೆರೆನಲೆಕ ಅತ್ತ್, ಅಲೆನ್ ಪ್ರೌಢಾವಸ್ಥೆಗ್ ಬನ್ನಗ ಮದಿಮೆ ಆಯಿಜೆರ್; ಬದಲಾದ್ ಅಲ್ ಅಲೆನ ಅಪ್ಪೆನ ಇಲ್ಲಡ್ ಅಲೆನ ಇರ್ವತ್ತಾಜಿ ವರ್ಸೊದ ಮುಟ್ಟ ಅತ್ತ್ಂಡ ಬಹುಶಃ ಅಲೆನ ಮುಪ್ಪೊ ವರ್ಸೊದ ಸುರುತ ಮುಟ್ಟ ಉಂತುದುಪ್ಪುವೆರ್.
## ಕೃತಿಕ್ಲು
ಮುರಾಸಾಕಿಗ್ ಮೂಜಿ ಕೃತಿಲೆನ್ ಕೊರ್ತೆರ್: ದಿ ಟೇಲ್ ಆಫ್ ಜೆಂಜಿ, ದಿ ಡೈರಿ ಆಫ್ ಲೇಡಿ ಮುರಾಸಾಕಿ ಬೊಕ್ಕ ಪೋಯೆಟಿಕ್ ಮೆಮೊಯಿರ್ಸ್, 128 ಕಬಿತೆಲೆನ ಸಂಗ್ರಹ. ಜಪಾನಿನ ಬರವುದ ಸೃಷ್ಟಿ ಬೊಕ್ಕ ಅಭಿವೃದ್ಧಿನ್ ಪ್ರತಿಬಿಂಬಿಸವುನ ಕಾರಣೊಗು ಅರೆನ ಕೃತಿಲೆನ್ ಮುಖ್ಯ ಪಂಡ್ದ್ ಪರಿಗಣಿಸವೆರ್, ಜಪಾನಿಯೆರ್ ಅಲಿಖಿತ ಭಾಷೆಡ್ದ್ ಲಿಖಿತ ಭಾಷೆಗ್ ಬದಲಾವಣೆ ಆಯಿನ ಕಾಲೊಡು. ೯ನೆ ಶತಮಾನೊದ ಮುಟ್ಟ, ಜಪಾನಿ ಭಾಷೆದ ಗ್ರಂಥೊಲೆನ್ ಚೀನೀ ಅಕ್ಷರೊಲೆಡ್ ಮನ್'ಯೋಗಾನ ಬರವುದ ವ್ಯವಸ್ಥೆನ್ ಬಳಸದ್ ಬರೆಯೊಂದಿತ್ತೆರ್. ೯ನೆ ಶತಮಾನೊದ ಮಧ್ಯೊಡ್ದ್ ಅಂತ್ಯೊಗು ಒಂಜಿ ನಿಜವಾದ್ ಜಪಾನಿನ ಲಿಪಿ ಆಯಿನ ಕಾನೊದ ಅಭಿವೃದ್ಧಿ ಒಂಜಿ ಕ್ರಾಂತಿಕಾರಿ ಸಾಧನೆ. ಜಪಾನಿನ ಲೇಖಕೆರ್ ಅಕ್ಲೆನ ಭಾಷೆಡ್ ಗದ್ಯ ಬರೆಯೆರೆ ಸುರು ಮಲ್ತೆರ್, ಉಂದೆಡ್ದ್ ಕತೆಕುಲು (ಮೊನೊಗಟಾರಿ) ಬೊಕ್ಕ ಕಾವ್ಯ ಪತ್ರಿಕೆಲು (ನಿಕ್ಕಿ ಬುಂಗಾಕು) ಇಂಚಿನ ಪ್ರಕಾರೊಲು ಬತ್ತ್ಂಡ್. 
## ದಿ ಟೇಲ್ ಆಫ್ ಜೆಂಜಿ
ಮುರಾಸಾಕಿ 1100 ಪುಟೊಕುಲೆನ್ ಬೊಕ್ಕ 54 ಅಧ್ಯಾಯೊಲೆನ್ ಒಳಗೊಂಡ ಮೂಜಿ ಭಾಗೊದ ಕಾದಂಬರಿ ದಿ ಟೇಲ್ ಆಫ್ ಜೆಂಜಿ ಗ್ ಪುದರ್ ಪೋಯಿನಾರ್, ಉಂದೆನ್ ಪೂರ್ಣ ಮಲ್ಪೆರೆ ಒಂಜಿ ದಶಕ ಬೋಡಾಂಡ್ ಪಂದ್ ನಂಬುನವು. ಸುರುತ ಅಧ್ಯಾಯೊಲು ಒಂಜಿ ಖಾಸಗಿ ಪೋಷಕೆರೆಗಾತ್ರ ಅರೆನ ಮದಿಮೆದ ಪೊರ್ತುಡು ಬರೆಯಿನವು.ಆರ್ ಕೋರ್ಟ್ ಡ್ ಇಪ್ಪುನಗಲಾ ಬರವುನ್ ಮುಂದುವರಿಸಯೆರ್ ಬೊಕ್ಕ ಬಹುಶಃ ಶೋಶಿಗ್ ಸೇವೆಡ್ ಇಪ್ಪುನಗಲಾ ಮುಗಿತೆರ್. ಅಂಚನೆ ಉದ್ದದ ಕೆಲಸೊನು ತಯಾರ್ ಮಲ್ಪೆರೆ ಆರ್ ಪೋಷಣೆನ್ ಬೋಡಾಪುಂಡು. ಮಿಚಿನಾಗಾ ಅಲೆಗ್ ದುಬಾರಿ ಕಾಗದ ಬೊಕ್ಕ ಶಾಯಿನ್ ಬೊಕ್ಕ ಕ್ಯಾಲಿಗ್ರಾಫರ್ ಲೆನ್ ಒದಗಿಸಯೆರ್. ಸುರುತ ಕೈಬರವುದ ಸಂಪುಟೊಲೆನ್ ಬಹುಶಃ ಲೇಡಿಸ್-ಇನ್-ವೇಟಿಂಗ್ ಮಲ್ತಿನಕುಲು ಜೋಡಾದ್ ಬಂಧನ ಮಲ್ತೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026